SK Úradný vestník Európskej únie C 125/9

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárkej výrobe, ktorým sa mení a dopĺňa nariadenie (ES) č. 70/2001

2010/C 125/08

Č. pomoci: XA 7/10

Členský štát: Slovenská republika

Región: všetky regióny v rámci Slovenskej republiky, t. j. Bratislavský kraj, Západné Slovensko, Stredné Slovensko a Východné Slovensko

Názov schémy štátnej pomoci alebo názov podniku prijímajúceho individuálnu štátnu pomoc: Schéma štátnej pomoci na kontrolu úžitkovosti, testovanie a odhad plemennej hodnoty zvierat

Právny základ:

— § 6 nariadenia vlády SR č. 264/2009 Z. z. o podporných opatreniach v pôdohospodárstve v znení neskorších predpisov (ďalej len „nariadenie vlády SR č. 264/2009 Z. z.“),

— zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),

— § 17 ods. 1 zákona č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon č. 194/1998“),

— článok 16 ods. 1 písm. b) a ods. 3 nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“).

— Príloha I nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy [Všeobecné nariadenie o skupinových výnimkách) (ďalej len „nariadenie Komisie (ES) č. 800/2008“].

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Predpokladaný objem finančných prostriedkov v rámci schémy je na jeden rok od roku 2010: 3 320 000 EUR (100 018 320 SKK).

Celkový predpokladaný rozpočet na testovanie je na obdobie rokov 2010 – 2013: 13 280 000 EUR (400 073 280 SKK).

Maximálna intenzita pomoci: Pomoc sa môže poskytnúť chovateľovi prostredníctvom poverenej plemenárskej organizácie alebo uznanej chovateľskej organizácie do 70 % oprávnených nákladov na testovanie.

Dátum implementácie: január 2010

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Účelom poskytnutia pomoci je podporiť sektor chovu hospodárskych zvierat.

Príslušné odvetvia hospodárstva: Sekcia A – Poľnohospodárstvo, lesníctvo a rybolov (odvetvie v súlade s NACE Rev.2).

Odvetvie

Divízia 01 – Pestovanie plodín a chov zvierat, poľovníctvo a služby s tým súvisiace.

Prvotná výroba poľnohospodárskych výrobkov uvedených v prílohe I Zmluvy o založení ES.

Názov a adresa orgánu poskytujúceho pomoc: Poskytovateľ pomoci:

Ministerstvo pôdohospodárstva SR

Dobrovičova ul. 12

812 66 Bratislava

SLOVENSKO/SLOVAKIA

Tel. +421 259266111

Webová stránka: http://www.land.gov.sk/sk/index.php?navID=161&id=411

Vykonávateľ schémy:

Pôdohospodárska platobná agentúra

Dobrovičova ul. 12

815 26 Bratislava

SLOVENSKO/SLOVAKIA

Tel +421 259266111

Webová stránka: http://www.apa.sk/index.php?navID=27

Internetová stránka: —

Ďalšie informácie: Ide o aktualizáciu právneho základu existujúcej schémy štátnej pomoci na kontrolu úžitkovosti, testovanie a odhad plemennej hodnoty zvierat (číslo schémy XA 256/07), pretože v roku 2010 sa realizuje poskytovanie štátnej pomoci podľa nového národného právneho predpisu – nariadenia vlády SR č. 264/2009 Z. z. o podporných opatreniach v pôdohospodárstve v znení neskorších predpisov.

S ohľadom na zmenu právneho základu sa zmenila aj definícia oprávnených nákladov poverenej plemenárskej organizácie alebo uznanej chovateľskej organizácie v súlade s článkom 16 ods. 1 písm. b) tak, že namiesto úhrady hodnoty služby sa bude poskytovať pomoc na úhradu nákladov poverenej plemenárskej organizácie alebo uznanej chovateľskej organizácie na testovanie, pričom poverená plemenárska organizácia alebo uznaná chovateľská organizácia zohľadní takúto dotáciu v cene pre chovateľa za testovanie.

Podľa pôvodnej schémy zaregistrovanej pod číslom XA 256/07 bola poskytovaná štátna pomoc len do konca roku 2009. Nová schéma nahrádza pôvodnú zaregistrovanú schému číslo XA 256/07 a bude sa podľa nej poskytovať štátna pomoc po 1. januári 2010.

Platby poskytované podľa novej schémy budú spĺňať podmienky uvedené v článku 16 ods. 1 písm. b) a ods. 3 nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001.

Odsúhlasil: Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Č. pomoci: XA 17/10

Členský štát: Španielsko

Región: Andalúzia

Názov schémy štátnej pomoci alebo názov podniku prijímajúceho individuálnu štátnu pomoc: Ayudas a las Agrupaciones de Defensa Sanitaria Ganaderas (ADSG) y a sus Federaciones

Právny základ: Proyecto de Orden, por la que se regulan las condiciones para el reconocimiento y constitución de las Agrupaciones de Defensa Sanitaria Ganadera y sus Federaciones, y las ayudas a las mismas.

Mediante este proyecto de Orden se concretan los requisitos y programas sanitarios a aplicar, y se adapta la normativa al Real Decreto 784/2009, de 30 de abril, por el que se establecen las bases reguladoras de las subvenciones estatales destinadas a las agrupaciones de defensa sanitaria ganaderas

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 13 miliónov EUR ročne

Maximálna intenzita pomoci: Podľa článku 10 ods. 1 a článku 15 ods. 3 nariadenia (ES) č. 1857/2006 miera podpory nesmie prekročiť 100 % spôsobilej činnosti.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Platnosť schémy zaniká dňa 31. decembra 2013.

Účel pomoci: Prijatie preventívnych opatrení pre boj s chorobami zvierat [článok 10 nariadenia (ES) č. 1857/2006] a opatrenia technickej pomoci v odvetví chovu hospodárskych zvierat.

Združeniu pre zdravotnú ochranu dobytka (Agrupaciones de Defensa Sanitaria Ganadera, ADSG) možno poskytnúť podľa článku 10 nariadenia o výnimke pomoc na:

— náklady pracovníkov v odbore veterinárneho lekárstva na činnosti nutné na vykonávanie vnútroštátnych programov eradikácie nákaz v rámci základného zdravotného programu ADSG, ktorý je spolufinancovaný Európskou úniou,

— náklady na materiál nutný na odber vzoriek k určeniu diagnózy nákaz, na ktoré sa vzťahujú vnútroštátne programy na prevenciu, tlmenie a eradikáciu vrátane nákladov na osobné ochranné prostriedky,

— náklady na vybavenie nutné na zaslanie vzoriek do laboratória a náklady na zaslanie vzoriek,

— náklady na hygienické kontroly, diagnostické testy, laboratórne rozbory a ďalšie opatrenia na depistáž nákaz zvierat, vrátane nákladov na odborné služby pracovníkov v odbore veterinárneho lekárstva v rámci ADSG,

— náklady na nákup vakcín a vykonávanie očkovania, veterinárne liečivá biocidné a iné zoosanitárne produkty vrátane nákladov na odborné služby pracovníkov v odbore veterinárneho lekárstva v rámci ADSG,

— náklady na porážku zvierat alebo zničenie včelstiev v prípade nákazy, alebo podozrenia na ňu vrátane nákladov na odborné služby pracovníkov v odbore veterinárneho lekárstva v rámci ADSG,

— vykonanie všetkých ďalších sanitárnych opatrení nariadených generálnym riaditeľstvom pre poľnohospodárstvo a živočíšnu výrobu vrátane nákladov na odborné služby pracovníkov v odbore veterinárneho lekárstva v rámci ADSG,

— náklady na likvidáciu zdravotných odpadov (použité injekčné striekačky, prázdne nádobky atď.) v centrách pre nakladanie s nebezpečnými odpadmi schválených príslušným orgánom v oblasti životného prostredia,

— náklady na šírenie informácií o zdraví zvierat,

— náklady na nákup a inštaláciu individuálnych identifikátorov, pokiaľ je táto identifikácia správne a úplne zapísaná v databáze SIGGAN.

Federácii združenia pre zdravotnú ochranu dobytka možno poskytnúť:

— náklady na zamestnanie technického sanitárneho riaditeľa federácie a zmluvných veterinárov na koordináciu a monitorovanie schválených programov pre ADSG, ktoré sú členmi federácie, týkajúcich sa nákaz uvedených na zozname svetovej organizácie pre zdravie zvierat (OIE) a v prílohe rozhodnutia Rady 90/424/EHS: až do výšky 100 % odôvodnených nákladov (podľa článku 10 nariadenia),

— odôvodnené náklady na organizáciu workshopov týkajúcich sa programov na eradikáciu nákaz zvierat a kongresy alebo konferencie, ktorým cieľom je študovať, analyzovať, hodnotiť, plánovať a/alebo projektovať stratégie rozvoja odvetvia určeného pre chovateľov: do výšky 100 % odôvodnených nákladov a nákladov na organizáciu informačnej kampane v sanitárnej oblasti a vydávanie publikácií určených pre chovateľov: až do výšky 50 % odôvodnených nákladov (podľa článku 15 nariadenia).

Príslušné odvetvia hospodárstva: Príjemcami pomoci sú združenia na zdravotnú ochranu zvierat a ich federácie.

Pomoc sa týmto združeniam poskytuje v súlade s článkom 10 ods. 1 písm. b) a s článkom 15 ods. 3, v ktorých sa ustanovuje, že pomoc sa musí poskytovať vo forme vecného plnenia dotovaných služieb a nesmie zahrňovať priame platby producentom.

Názov a adresa orgánu poskytujúceho pomoc:

Consejería de Agricultura y Pesca de la Junta de Andalucía C/ Tabladilla, s/n 41071 Sevilla ESPAÑA

Internetová stránka: http://www.juntadeandalucia.es/agriculturaypesca/portal/opencms/portal/DGPAgraria/Sanidad_Animal/proyecto_orden_adsg?entrada=tematica&tematica=194&subtematica=109

Ďalšie informácie: V prípade pomoci podľa článku 10 nariadenia musia byť splnené tieto podmienky:

Pomoc možno poskytnúť až na 100 % realizačných nákladov, ale maximálna čiastka nákladov oprávnených na získanie pomoci sa musí znížiť o tieto sumy:

a) prípadnú sumu prijatú na základe poistných schém a

b) náklady, ktoré z dôvodu nákazy nevznikli, ktoré by však boli vznikli za iných podmienok.

Platby sú súčasťou verejného programu pre prevenciu na celoštátnej alebo regionálnej úrovni. Program musí uvedené nákazy alebo napadnutie škodcom jednoznačne označiť a musí taktiež obsahovať popis príslušných opatrení.

Pomoc sa nesmie vzťahovať na nákazu, pri ktorej právne predpisy spoločenstva stanovujú zvláštne poplatky za opatrenie pre tlmenie. Okrem toho sa podpora poskytne na nákazy uvedené na zozname Svetovej organizácie pre zdravie zvierat (OIE) a v prílohe rozhodnutia Rady 90/424/CEE.

V prípade pomoci podľa článku 15 nariadenia musia byť splnené tieto podmienky:

pomoc môžu čerpať všetci chovatelia pôsobiaci na území federácie na základe objektívne stanovených podmienok. Členstvo vo federácii nesmie byť podmienkou na prístup k uvedenej službe. Poplatky za správne výdavky, ktoré hradia chovatelia, ktorí nie sú členmi jednotlivých ADSG, musia byť úmerné časti nákladov za poskytnuté služby.

Žiadosť musí prijať príslušný orgán spôsobom, ktorý zaväzuje uvedený orgán k poskytnutiu podpory a v ktorom sa jasne uvádza výška pomoci, ktorá sa má vyplatiť, alebo ako sa má táto suma vypočítať; Príslušný orgán môže pomoc schváliť len vtedy, pokiaľ rozpočet na pomoc alebo schému pomoci nie je vyčerpaný.

EL Jefe de Servicio de Sanidad Animal Juan Antonio JAÉN TÉLLEZ

Č. pomoci: XA 19/10

Členský štát: Bulharsko

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Помощ за съфинансиране на застрахователни премии при застраховане на селскостопанска продукция

Právny základ:

1. článok 12 nariadenia Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001;

2. член 12, първа алинея, точка 1 и втора алинея, точка 1, букви „а“ и „б“ от Закона за подпомагане на земеделските производители (ЗПЗП).

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

1. Celková výška rozpočtu na pomoc na obdobie vykonávania schémy (2000 – 2013) dosahuje 33 600 000 BGN.

2. Nestanovil sa maximálny ročný rozpočet.

Maximálna intenzita pomoci: Podľa článku 12 ods. 2. písm. a) nariadenia Komisie (ES) č. 1857/2006 80 % nákladov na poistné, ak poistka stanovuje, že zabezpečuje poistné krytie iba proti stratám spôsobeným nepriaznivými poveternostnými udalosťami, ktoré možno prirovnať k prírodným katastrofám.

Podľa článku 12 ods. 2. písm. b) nariadenia Komisie (ES) č. 1857/2006 50 % nákladov na poistné, ak poistka stanovuje, že zabezpečuje poistné krytie iba proti stratám spôsobeným nepriaznivými poveternostnými udalosťami a proti iným stratám spôsobeným poveternostnými udalosťami.

Dátum implementácie: Od dátumu keď Európska komisia uverejní formulár týkajúci sa pomoci, ale nie skôr ako 1. februára 2010.

Trvanie schémy štátnej pomoci alebo individuálnej štátnej pomoci: Od 1. marca 2010 do 31. decembra 2013, kým sa nevyčerpajú prostriedky.

Účel pomoci: Motivovať malé a stredné podniky v odvetví produkcie ovocia a zeleniny, aby dobrovoľne uzatvorili poistenie poľnohospodárskej produkcie proti nepriaznivým poveternostným udalostiam prostredníctvom čiastočného uhradenia nákladov na uzatvorenie poistky.

Oprávnené náklady v rámci schémy:

náklady na poistné, pokiaľ poistná zmluva stanovuje, že poskytuje ochranu proti stratám spôsobeným nepriaznivými poveternostnými udalosťami, ktoré možno prirovnať k prírodným katastrofám (krupobitie, prívalové dažde, dážď, mráz, povodne),

náklady na poistné, pokiaľ poistná zmluva stanovuje, že poskytuje ochranu proti prírodným katastrofám a iným stratám spôsobeným nepriaznivými poveternostnými udalosťami.

Príslušné odvetvia hospodárstva: Poľnohospodárska prvovýroba

Názov a adresa orgánu poskytujúceho pomoc:

Darzhaven fond Zemedelie bul. Tsar Boris III 136 1618 Sofia BULGARIA

Internetová stránka: http://www.dfz.bg/

Ďalšie informácie: —

Č. pomoci: XA 20/10

Členský štát: Španielsko

Región: Comunidad Autónoma de Canarias

Názov schémy štátnej pomoci alebo názov podniku prijímajúceho individuálnu štátnu pomoc: Ayudas urgentes y de carácter excepcional para reparar los daños producidos por las lluvias los días 16 y 17 de noviembre de 2009 en el Archipiélago previstas en el artículo 6, del Decreto Territorial 147/2009, de 24 de noviembre, de ayudas y medidas urgentes y de carácter excepcional para reparar los daños producidos por las lluvias los días 16 y 17 de noviembre en el Archipiélago a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, de minimis

Právny základ:

— Artículo 6 del Decreto Territorial 147/2009, de 24 de noviembre, de ayudas y medidas urgentes y de carácter excepcional para reparar los daños producidos por las lluvias los días 16 y 17 de noviembre en el Archipiélago (B.O.C. no 234 de 30.11.2009), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento 1998/2006, de minimis.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Sedemstopäťdesiattisíc eur (750 000 EUR).

Maximálna intenzita pomoci: V súlade s článkom 6 vyššie uvedenej vyhlášky č. 147/2009 z 24. novembra môže maximálna intenzita pomoci dosiahnuť až 90 % vzniknutých škôd. Rozsah škôd sa v súlade s článkom 6 ods. 6 písm. d) vyhlášky stanoví v správe o škodách vypracovanej príslušným oddelením samosprávnej rady ostrovov. Výška pomoci však v žiadnom prípade nesmie prekročiť rozdiel medzi hodnotou vzniknutej škody a výškou inej zlučiteľnej alebo doplnkovej pomoci alebo kompenzácie, ktorú môže z rovnakých dôvodov z verejných alebo súkromných zdrojov vyplatiť iný samosprávy orgán, verejný orgán (či už vnútroštátny alebo medzinárodný) alebo akýkoľvek iný finančný subjekt, alebo ktorá sa vyplatí v rámci poistných zmlúv.

V prípade pomoci určenej na škody na výrobných prostriedkoch a infraštruktúre v poľnohospodárskom odvetví ustanovenej v článku 6 ods. 4 vyhlášky č. 147/2009 sa škody vyčíslia uplatnením percentuálneho podielu zistených škôd na náklady schválené Generálnym riaditeľstvom pre poľnohospodárstvo na základe modelov stanovených na tento účel.

Bez ohľadu na vyššie uvedené ustanovenia sa môže percentuálny podiel finančných prostriedkov pre všetkých žiadateľov znížiť až do vyčerpania finančných prostriedkov, ktorú sú k dispozícii, ak sa ukáže, že pomoc nepostačuje na zohľadnenie všetkých žiadostí.

Dátum implementácie: Od dátumu splnenia ustanovení článku 20 nariadenia Komisie (ES) č. 1857/2006 z 15. decembra 2006 v súlade s ustanoveniami doplňujúceho deviateho ustanovenia vyhlášky č. 147/2009 z 24. novembra, kde sa vzhľadom na pomoc riadiacu sa článkom 6 vyhlášky zriaďuje odkladacia podmienka, okrem pomoci na nápravu škôd na infraštruktúre odbytových združení určenej na spracovanie poľnohospodárskych výrobkov alebo ich uvedenie na trh (článok 6 ods. 5 vyhlášky 147/2009), v prípade ktorej vzniká nárok na základe nariadenia Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis.

Trvanie schémy štátnej pomoci alebo individuálnej štátnej pomoci: Do 31. decembra 2010 alebo do vyčerpania finančných prostriedkov (750 000 EUR).

Účel pomoci: Ciele, na ktoré sa pomoc zameriava, sa uvádzajú v článku 6 vyhlášky 147/2009, okrem pomoci určenej na spracovanie poľnohospodárskych výrobkov a ich uvedenie na trh ustanovenej v článku 6 ods. 4 vyhlášky, v prípade ktorej vzniká, ako sa už spomenulo, nárok na základe nariadenia o pomoci de minimis (článok 6 ods. 5 vyhlášky 147/2009), a následne sa ešte raz vymenúvajú:

Kompenzácia strát podnikov živočíšnej výroby, ktoré vznikli v dôsledku poškodenia plôch využívaných na chov dobytka sa poskytne vo forme platieb na pokrytie dodatočných výdavkov na krmivo.

Kompenzácia vzťahujúca sa na výrobu na ornej pôde sa vypočíta na základe odhadu strát na očakávanej výrobe za príslušný hospodársky rok. Na tento účel sa prípadne zohľadnia podmienky a postupy stanovené v systéme poľnohospodárskeho poistenia.

Pomoc poskytnutá na rastlinnú a živočíšnu výrobu je určená pre majiteľov poľnohospodárskych podnikov, ktorí zaznamenali straty rovnajúce sa alebo presahujúce 30 % výroby.

Kompenzácia sa takisto poskytuje na pokrytie nákladov na odstránenie škôd na infraštruktúre a výrobných prostriedkoch v rámci podnikov výroby na ornej pôde, živočíšnej výroby a hydinových fariem a ako náhrada v spojení s mŕtvymi zvieratami, na ktoré sa nevzťahuje poistenie.

Výška pomoci môže dosiahnuť až 90 % vzniknutých škôd.

V prípade pomoci určenej na škody na výrobných prostriedkoch a infraštruktúre sa percentuálny podiel škôd vyčísli na základe nákladov schválených Generálnym riaditeľstvom pre poľnohospodárstvo, pričom sa použijú modely maximálnych nákladov stanovené na tento účel.

Príslušné odvetvia hospodárstva:

— Pokiaľ ide o živočíšnu výrobu: kozy, zajace, hydina a včely.

— Pokiaľ ide o rastlinnú výrobu: ovocie mierneho, subtropického podnebného pásma (banány, papája, avokádo atď.) a hrozno.

Názov a adresa orgánu poskytujúceho pomoc:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, planta 3a 38071 Santa Cruz de Tenerife ESPAÑA

Internetová stránka: http://www.gobcan.es/agricultura/otros/reglamento_CE_pynes.htm

Ďalšie informácie: —

Č. pomoci: XA 21/10

Členský štát: Španielske kráľovstvo

Región: Autonómne spoločenstvo Kanárske ostrovy

Názov schémy štátnej pomoci alebo názov podniku prijímajúceho individuálnu štátnu pomoc: Ayudas urgentes y de carácter excepcional para reparar los daños producidos por el temporal de lluvias y viento los días 22 y 23 de diciembre de 2009 en el Archipiélago, previstas en el artículo 6, del Decreto 167/2009, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento 1998/2006, de minimis.

Právny základ:

— Artículo 6 del Decreto Territorial 167/2009, de 29 de diciembre, de ayudas y medidas urgentes y de carácter excepcional para reparar los daños producidos por el temporal de lluvias y viento los días 22 y 23 de diciembre en el Archipiélago (B.O.C. no 2 de 5.1.2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento 1998/2006, de mínimis.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Jeden milión päťsto tisíc EUR (1 500 000 EUR)

Maximálna intenzita pomoci: Podľa článku 6 uvedeného právneho predpisu Decreto 167/2009 z 29. decembra, maximálna intenzita pomoci môže byť do výšky 90 % utrpených škôd. Rozsah škôd sa stanoví na základe článku 6 odseku 6 písm. d) uvedeného právneho predpisu v správe o škode, ktorú vypracuje príslušné oddelenie Správnej rady ostrova. Pomoc nesmie v žiadnom prípade prekročiť rozdiel medzi hodnotou utrpenej škody a sumou inej pomoci alebo kompenzácie, ktorá je považovaná za kompatibilnú alebo doplnkovú, a ktorá by mohla byť vyplatená s rovnakým cieľom inými štátnymi orgánmi, verejnými orgánmi (či už národnými alebo medzinárodnými) alebo akoukoľvek inou finančnou inštitúciou z verejných alebo súkromných fondov, alebo ktorá by mohla byť vyplatená v rámci poistného programu.

V prípade pomoci za škody na výrobnom náradí alebo infraštruktúre v odvetví poľnohospodárstva sa škody posudzujú, ako je ustanovené v článku 6 ods. 4 predpisu Decreto 167/2009 z 29. decembra uplatnením percentuálneho podielu vyhodnotenej škody na náklady schválené generálnym riaditeľstvom pre poľnohospodárstvo s použitím vzorov, ktoré sú k tomuto účelu navrhnuté.

Bez ohľadu na vyššie uvedené skutočnosti, pokiaľ pomoc nie je taká vysoká, aby pokryla všetky žiadosti, percentuálny podiel financovania sa môže znížiť všetkým žiadateľom až do vyčerpania dostupných finančných prostriedkov.

Dátum implementácie: Od splnenia ustanovení článku 20 nariadenia Komisie (ES) č. 1857/2006 z 15. decembra 2006 v súlade s ustanoveniami z dodatočného deviateho ustanovenia predpisu 167/2009 z 29. decembra, v ktorom sa uvádza podmienené ustanovenie pre pomoc upravenú v článku 6 predpisu s výnimkou pomoci určenej na opravu škôd infraštruktúry obchodných asociácií na spracovanie alebo uvádzanie na trh poľnohospodárskych výrobkov (článok 6 ods. 5 predpisu 167/2009), ktoré sa riadia nariadením Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis.

Trvanie schémy štátnej pomoci alebo individuálnej štátnej pomoci: do 31. decembra 2010, alebo pokiaľ sa nevyčerpajú prostriedky na financovanie (1 500 000 EUR)

Účel pomoci: Plánovaný účel je uvedený v právnom predpise 167/2009. Ide predovšetkým o:

a) v chovateľských podnikoch sa náhrada škôd uplatňuje za straty utrpené v dôsledku škôd v oblastiach používaných na chov dobytka za predpokladu, že sa na zvieratá vzťahovalo platné poistenie v rámci kombinovaného poľnohospodárskeho poisťovacieho systému;

b) straty zaznamenané v rastlinnej a živočíšnej výrobe, pokiaľ v čase vzniku škody nezačala doba platnosti poistnej zmluvy, za predpokladu, že toto poistenie sa uzavrelo v predchádzajúcom hospodárskom roku;

c) v rastlinnej a živočíšnej výrobe, pokiaľ sa na podnik v čase vzniku škody vzťahovalo platné poistenie v rámci kombinovaného poľnohospodárskeho poisťovacieho systému. Kompenzácia je k dispozícii pre škody, ktoré nie sú pokryté týmto systémom;

d) škody utrpené v rastlinnej a živočíšnej výrobe, pokiaľ sa výroba nezahrnula do platného kombinovaného poľnohospodárskeho poisťovacieho systému a pokiaľ sa na ňu nevzťahuje iná forma poistenia.

Kompenzácia strát v chovateľských podnikoch v dôsledku škôd v oblastiach používaných na chov dobytka sa poskytne vo forme platieb za účelom pokrytia dodatočných výdavkov na krmivo pre zvieratá.

Pri určovaní odškodnenia poľnohospodárskej výroby sa zohľadnia odhadované straty produkcie očakávanej v príslušnom hospodárskom roku. Za týmto účelom sa prípadne zohľadnia podmienky a postupy ustanovené v poľnohospodárskom poisťovacom systéme.

Pomoc poskytnutá v oblasti rastlinnej a živočíšnej výroby je určená majiteľom podnikov, ktorí utrpeli straty rovnajúce sa 30 % hodnoty produkcie alebo väčšie.

Príslušné odvetvia hospodárstva:

— Živočíšna výroba: kozy, králiky, hydina a včely

— Rastlinná výroba: Ovocie mierneho a subtropického pásma (banány, papája, avokádo atď.), hrozno, zelenina (zemiaky).

Názov a adresa orgánu poskytujúceho pomoc:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, planta 3a 38071 Santa Cruz de Tenerife ESPAÑA

Internetová stránka: http://www.gobcan.es/agricultura/otros/reglamento_CE_pynes.htm

Ďalšie informácie: —